Natječaj za prijam u službu
Pomoćnik voditelja projekta „Zaželi“

Na stranicama Hrvatskog zavoda za zapošljavanje i web stranici Grada Trilja dana 14. studenoga 2018. objavljen je natječaj za prijam u službu na određeno na pola radnog vremena u Grad Trilj, Upravni odjel za financije, gospodarstvo i EU fondove na mjesto Pomoćnik voditelja projekta „Zaželi“.

Posljednji dan za predaju prijava na natječaj pošti (preporučenom poštanskom pošiljkom) ili izravno na protokol grada je 21. studenoga 2018. god.

I. Opis poslova radnog mjesta 

Pomoćnik voditelja projekta „Zaželi“ 

Osigurava prostor i opremu za provedbu projektnih aktivnosti, provodi anketiranje, izrađuje raspored, vodi evidenciju i vrši kontrolu rada zaposlenih žena u projektu, priprema ZNS-a, izvješća i druge poslove po nalogu voditelja projekta i nadređenih rukovoditelja.   

II. Podaci o plaći 

Plaća za radno mjesto Pomoćnik voditelja projekta „Zaželi“ iznosi cca 3.700 kn neto. 

III. Prethodna provjera znanja i sposobnosti 	

a) Prethodna provjera znanja i sposobnosti  kandidata za mjesto  Pomoćnik voditelja projekta “Zaželi“ djelatnosti obuhvaća: 
(1) pisano testiranje 
(2) intervju 
Za svaki dio provjere kandidatima se dodjeljuje broj bodova od 1 do 10.
Intervju se provodi samo s kandidatima koji su ostvarili najmanje 50 % bodova na pisanom testiranju. 
Smatra se da je kandidat koji nije pristupio prethodnoj provjeri znanja povukao prijavu na natječaj.  


IV. Pravni izvori po kojima će se vršiti pisana provjera znanja kandidata za radno mjesto                 Pomoćnik voditelja projekta „ Zaželi“ 
 
1. Zakon o općem upravnom postupku (NN 47/09)
2. Zakon o službenicima i namještenicima u lokalnoj i područnoj (regionalnoj) samoupravi (NN 86/08, 61/11 i 04/18)
3. Opći uvjeti koji se primjenjuju na projekte financirane iz europskih strukturnih i investicijskih fondova u financijskom razdoblju 2014.–2020. 
4. Upute za korisnike sredstava- Informiranje, komunikacija i vidljivost projekata financiranih u okviru Europskog fonda za regionalni razvoj (EFRR), Europskog socijalnog fonda (ESF) i Kohezijskog fonda (KF) za razdoblje 2014.-2020


V.  Ostalo 

Vrijeme održavanja prethodne provjere znanja i sposobnosti kandidata biti će objavljeno na ovoj web stranici i na oglasnoj ploči Grada Trilja najkasnije pet dana prije održavanja provjere. 
U listi kandidata koja će biti objavljena zajedno s vremenom održavanje prethodne provjere znanja i sposobnosti, biti će navedeni inicijali kandidata, sa godinom rođenja i mjestom prebivališta. Ukoliko se kandidat na koga se ti podaci odnose ne bi mogao identificirati u odnosu na jednake podatke drugog kandidata, dodat će se još jedna značajka koja će ih razlikovati. 
Molimo podnositelje da u prijavi navedu broj fiksnog i/ili mobilnog telefona na koje, u slučaju potrebe mogu biti kontaktirani tijekom natječajnog postupka. Također molimo da se u prijavi navede adresa elektroničke pošte. 

Kandidat može tijekom natječajnog postupka pisanim putem povući prijavu. 

[bookmark: _GoBack]Za eventualne dodatne upute obratiti se Povjerenstvu za provedbu natječaja na adresu                 grad-trilj@st.t-com.hr  



